Lolland-Falsters Stifts-Tidende, 1842-06-11
Vi Danske have, som bekjendt, igjennem Aarhundreder ingen Historie havt; de kun sjelden hæderlige og endnu sjeldnere lykkelige Krige, hvorpaa Cabinetspolitikens Misviisninger eller Kongernes Ærgjærlighed have spildt Landets Kræfter, ere ofte førte af fremmede Anførere med fremmede Leiesvende og have næsten aldrig været nationale i dette Ords egentlige Betydning. Derfor staae de heller ikke prægede i Nationalerindringen med uudslettelig Skrift, men kun de Ulykker, de førte over Landet, kun de enkelte eminente Personer, der i dem fik Leilighed til at tildrage sig Folkets Beundring, leve i dets Minde. Herfra maae dog undtages de Søkrige, som Danmark førte med England i dette Aarhundredes Begyndelse; vare de ogsaa meere ukloge og mere ulykkelige end de fleste tidligere af vore Krige, saa er det dog vist, at de vare mere hæderlige og meere nationale; Folket tog selvstændig Deel i dem, de bleve tildeels førte ved dets Anstrængelser og Offer, og de Kjæmpende vare besjællede af den almindelige Begeistring; derfor søger Efterslægten Trøst under Trykket af deres ulykkelige Følger ved at samle paa hvert lille Træk, paa hver enkelt Begivenhed fra den Tid, og betragter med Ærbødighed og Hengivenhed de Mænd, der endnu forplante Mindet og disse. Hs. Maj. vor nu regjerende Konge har derfor vist sjelden i den Grad kunnet træffe sammen med Folkets Sympathi, som ved at vise en af den Tids Helte et Tegn paa sin Anerkjendelse, idet han i Løverdags har udnævnt sin Generaladjutant, Commandeur Christian Wulff til Contreadmiral, i Jhukommelse af at denne netop paa samme Dag for 34 Aar siden paa den hæderligste Maade aabnede hiin Søgnerillakrigved i Storebelt at erobre den engelske Orlogsbrig the Tickler. Det var, fortæller Wulffs egen Rapport, den 4de Juni 1808 om Morgenen Kl. 7, at han løb ud fra sin Station Fejø med 4 Kanon chalupper og strax fik en fjendlig Orlogsbrig i Sigte, som, saasnart den bemærkede Kanonbaadene, holdt af med Force af Seil. Ved Middagstid blev det Vindstille, og Wulff besluttede derfor ved Aarerne at indhente Briggen, som laae i en Afstand af 3 Miil og, ligeledes ved Hjælp af Aarer, stræbte at undkomme. Lieutenant de Coninck, som var stationeret ved Taars, kom ud med 2 Kanonbaade for at staae Wulff bi, men da disse roede slet, var han ikke istand til at følge denne, som Kl. 3 1/2 naaede Briggen paa Kanonskuds Distance og strax inviterede til Bataille ved at lægge sine Baade i Frontlinie, uagtet en fjendtlig Fregat var i Sigte 2 1/2 Miil sydligere og Briggen gjorde Signaler til denne. Briggen, der havde sin Styrke i Bougen, holdt, ved at skaade med Aarerne, under hele Kampen denne vendt imod Kanonbaadene. Da disses Skud i Begyndelsen vare usikkre formedelst den stærke Bølgegang, lagde de nærmere ind paa Briggen paa Skraaskuds Distance; men uagtet der nu paa den sporedes god Virkning af deres Kugler, frygtede Wulff dog for, at den ved tiltagende Kuling skulde undløbe og besluttede derfor at entre den. J tæt Linie roede Baadene da, under fortsat Skydning med Skraa, ind paa Briggen, men da de vare komne i et Geværskuds Afstand, vinkede Fjenden, og raabte at Skibet var overgivet. Dettes Chef var falden og 7 Mand saarede, paa Kanonbaadene var, uagtet Træfningen havde varet i 3 Timer paa Skraaskuds Afstand, ikke en Eneste dræbt, og kun Een saaret, denne Ene var Lieutenant Grotschilling, der havde faaet et farligt Saar i Armeen. Aarsagen til dette Held var at Englænderne sigtede for høit. "The Tickler", der var et kun 3 Aar gammelt Skib, men havde lidt meget paa Bougen og Takkelagen, blev lykkelig bragt indtil Nakskov. Maanedslieutenanterne Stæhr og Fisker roses, ligesom hele Mandskabet og navnligen en Matros af Taars, Johan Andreas, for(Fædrel.) udviist Mod og Conduite. Den 31te Mai incamineredes for Undersøgelses. og Doms-Commissionen i Aalborg den store Tyvssag, idet Actor, Procurator v. Spreckelsen producerede sit Jndlæg, der er 200 Ark stort, 82 Jndivider ere tiltalte ved selve Commissionen for en Mængde af de groveste og farligste Eiendmsbrud og andre Forbrydelser. Blandt disse Tiltalte er der nedlagt Paastand paa, at 17, hvoriblandt 5 Fruentimmer, kagstryges og hensættes til offentligt Arbeide paa Livstid (Samtlige for begaaet Røveri under natligt Jndbrud, 56 hensættes paa offentligt Arbeide, deels paa Livstid deels temporairt fra 1 til 16 Aar en stor Deel af disse vilde efter den ældre Tyvslovgivning have været idømte Kag strygning og offentligt Arbeide paa Livstid) og de de Øvrige anseete med Fængsel paa Vand og Brød eller simpelt Fængsel paa sædvanlig Fangekost. Efter et saadant Resultat vil denne vidtløftige og forgrenede Undersøgelse, under hvilken en Mængde andre Personer, som ere afgivne til vedkommende Jurisdictioner, desforuden have været graverede, utvivlsomt bidrage Sit til at løse den Opgave, om det maa ansees hensigtsmæssigt at reorganisere navnligen Landpolitet, under hvis Øine den største Deel af Forbrydelserne ere forøvede. - Defensorerne den her omhandlede Sag ere Dhrr. Procuratorer, Cancelliraad Jensen, Møller, Davidsen og Dannissøe i Aalborg og Nors ved Løgstør. (Aalb. Av.)